### NN 157/2023 (28.12.2023.), Odluka o lokalnim porezima Općine Rugvica

Općina Rugvica

2483

Na temelju članka 42. stavak 1. Zakona o lokalnim porezima (»Narodne novine« broj 115/16, 101/17, 114/22, 114/23) i Statuta Općine Rugvica (»Službeni glasnik Općine Rugvica« broj 3/18,2/21), Općinsko vijeće Općine Rugvica na svojoj 21. sjednici održanoj 21. prosinca 2023. godine donijelo je

ODLUKU

O LOKALNIM POREZIMA OPĆINE RUGVICA

I. TEMELJNA ODREDBA

Članak 1.

Ovom odlukom utvrđuju se stope, visina porezne osnovice te način obračuna i plaćanja općinskih poreza koji su vlastiti izvori prihoda općine.

II. VRSTE POREZA

Članak 2.

Općinski porezi jesu

1. porez na potrošnju,

2. porez na kuće za odmor

3. porez na korištenje javnih površina.

III. POREZ NA POTROŠNJU

Članak 3.

Stopa poreza na potrošnju iznosi 3 %.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Ispostava Dugo Selo.

IV. POREZ NA KUĆE ZA ODMOR

Članak 5.

Porez na kuće za odmor na području Općine Rugvica plaća se u visini od 1,59 eura/m² korisne površine kuće za odmor.

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na kuće za odmor obavlja Ministarstvo financija, Porezna uprava, Ispostava Dugo Selo.

V. POREZ NA KORIŠTENJE JAVNIH POVRŠINA

Članak 7.

Porez na korištenje javnih površina plaćaju pravne i fizičke osobe koje koriste javne površine.

Osnovica poreza za korištenje javne površine je plaćena zakupnina za kioske i pokretne naprave, a zakupodavac je dužan sklopljeni ugovor ili izdano odobrenje u roku od 15 dana dostaviti poreznoj upravi radi obračuna poreza na korištenje javnih površina.

Javnom površinom u smislu ove Odluke, smatraju se zemljišta unutar građevinskog područja koja su sukladno prostorno-planskoj dokumentaciji namijenjena općoj uporabi (ulice, igrališta, zelene površine i sl.).

Članak 8.

Porez na korištenje javnih površina utvrđuje se u visini od 20% na utvrđenu osnovicu.

Članak 9.

Porez na korištenje javnih površina plaća se u roku od 15 dana od dobivanja rješenja Porezne uprave kojim mu je propisan razrez.

Članak 10.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava, Ispostava Dugo Selo.

VI. DAVANJE OVLASTI FINA-i

Članak 11.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

VII. PRIJELAZNE I ZAVRŠNE ODREDBE

Članak 12.

Postupci utvrđivanja poreza započeti po odredbama Odluke o općinskim porezima Općine Rugvica (»Službeni glasnik Općine Rugvica« broj 1/20, 3/20), koji nisu dovršeni do stupanja na snagu ove Odluke, dovršiti će se prema odredbama Odluke o općinskim porezima Općine Rugvica (»Službeni glasnik Općine Rugvica« broj 1/20, 3/20).

Članak 13.

Danom stupanja na snagu ove Odluke, prestaje važiti Odluka o općinskim porezima Općine Rugvica (»Službeni glasnik Općine Rugvica« broj 1/20,3/20).

Članak 14.

Ova Odluka objavit će se u »Narodnim novinama« i »Službenom glasniku Općine Rugvica«, a stupa na snagu 1. siječnja 2024. godine.

Klasa: 023-01/23-01/840
 Urbroj: 238/26-23/01
 Rugvica, 21. prosinca 2023.

Predsjednik
 Općinskog vijeća
 Nenad Jakšić, v. r.